Die Gary Rom-blog: Gee jou fyn hare ekstra volume | SARIE
Die Gary Rom-blog: Gee jou fyn hare ekstra volume	deur Gary Rom
Sukkel jy om jou fyn hare volume te gee? Laria Stavast, haarstilis by Gary Rom Hairdressing The Grove, gee raad. Vir ’n nuwe haarstyl tot kleurtegnieke en stileringsprodukte … volg dié 5 maklike wenke om jou fyn hare ekstra volume te gee.
Hoe korter die haarstyl, hoe voller sal dit lyk. Fyn hare is geneig om vinnig volume te verloor, daarom werk dit goed om ’n paar sagte lae in die boonste deel van jou hare te sny vir ekstra beweging. Maar probeer om die basis van jou haarlyn – die laagste gedeelte van jou hare by jou punte – so vol moontlik te hou. Maak seker dié gedeelte van jou hare is meer solied, so vermy om lae teen die punte van jou hare te sny.
Min mense gebruik die regte stileringsprodukte. Jy moet altyd ’n produk gebruik om jou hare teen hitte te beskerm – veral op die punte van jou hare. Vir hare wat platval, kan ’n goeie root lifter wondere verrig.